Narodna skupština
20130826

U mnogo sfera ima problema. Vas sam poslušao, učinilo mi se kao dobar predlog. Mislim da su stranci mogli da budu i članovi Vlade, da je trebalo da nam pomognu ljudi koji su stručni. Vi ste rekli – to je patriotsko pitanje, nemojte, imamo toliko mladih i stručnih ljudi u inostranstvu. Kada smo odlučili da dovedemo mlade i stručne, da je teško naći tako mlade i stručne ljude kakve smo mi doveli, onda ni to nije bilo dovoljno dobro. Šta god da uradite, nikad nije dovoljno dobro. Kažite nam šta je to dobro. Da li ima negde ijedna stvar koja je u nečemu dobra? Saglasan sam sa onim što je rekao gospodin Samardžić. Imamo određene probleme u sferi pravosuđa i nema nikakve sumnje. Nije to tajna, gospodine Samardžiću. To znate i vi, kao i ja.